neusie vervel | Health24
Posted by: Chanel | 2013/02/13
Ek het net gewonder of dit normaal is vir ''n kind se neusie on so gereeld te vervel. Ek besef die son is deesdae erger as wat ons dit beleef het as kinders. My kind is 5 jaar oud. Baie buite en sy het ''n uiters ligte vel met spierwit haartjies. Haar neusie is permanent rooi en besig om te vervel. Moet ek haar na ''n vel spesialis toe vat of maar net meer gereeld sonroom aansmeer.
Jy kan haar na 'n velspesialis toe neem, maar ek stel voor dat jy haar teen die son beskerm met 'n hoed en sink oksied salf. Maak ook seker dat die sonskerm die hoogste faktor het en UVA en UVB bestand is. Dit is baie gevaarlik vir haar om gereeld sonbrand op te doen. Ongelukkig is daar nie meer enige veilige tyd gedurende die dag om in die son te wees nie. Die son is net so skerp 06h00 in die oggend soos 12h00 in die middag. Wees baie bewus daarvan om sonbrand te voorkom, aangesien Suid-Afrika die hoogste insidensie van melanoom kanker het.